Lenkijos karalius

Lenkijos karalius () – Lenkijos teritorijoje susiformavusių valstybinių vienetų 1025–1320 m. ir suvienytos Lenkijos karalystės 1320–1795 m. valdovo monarcho titulas. 1815 m. sukurtos Rusijos imperijai pavaldžios Lenkijos karalystės valdovas buvo Rusijos caras.

 Istorija 
IX a.-X a. vyslėnai, lenčėnai, polianai, slenžėnai, mazoviai, pamarėnai jau buvo sukūrę stiprius politinius ir teritorinius junginius. Vyslėnų, kaip ir slenžėnų valstybės organizacija, kurios centras buvo apie Krokuvą, pateko į čekų Pršemislų dinastijos įtaką, o polianai, kurių centras kūrėsi apie Gniezną, pajungdami kitas gentis, X a. sukūrė valstybę, siejamą su Piastų dinastija. Pirmasis istorinis šios valstybės valdovas – kunigaikštis Meška (Mieszko) I (valdė iki 992 m.) 966 m. buvo čekų pakrikštytas su dvaru ir laikomas pirmuoju krikščionišku Lenkijos valdovu.

Po krikšto Meškos I valstybės padėtis sustiprėjo. Karo žygiais, diplomatija ir vedybomis jis prisijungė Vidurio ir Vakarų Pamarį, apsigynė nuo Šventosios Romos imperijos, apie 990 m. iš Čekijos atkariavo Sileziją ir Mažąją Lenkiją. Jo valdymo pabaigoje Lenkijos bažnyčia tapo tiesiogiai pavaldi popiežiui. Boleslovas I Narsusis (valdė 992–1025 m.) toliau konsolidavo valstybę, plėtė jos teritoriją, sustiprino bažnytinę organizaciją ir 1025 m. buvo karūnuotas. Karai su Šventosios Romos imperija baigėsi 1018 m. pasirašyta Bauceno taika. Po jo mirties prasidėjo valstybės vidaus irimas ir kaimynų antpuoliai.

Kazimieras I Atnaujintojas (valdė 1034–1058 m.) susigrąžino prarastą teritoriją, sustiprino centrinę valdžią. Boleslovas II Drąsusis (valdė 1058–1079 m.) sugrąžino Lenkijai suverenios karalystės statusą. Boleslovas III Kreivaburnis 1138 m. testamentu padalijo valstybę keturiems sūnums, išlaikydamas vyriausiojo kunigaikščio instituciją – principatą. Tačiau tai davė pradžią 150 metų trukusiam Lenkijos politiniam susiskaldymui. Tik 1241 m. Legnicos mūšyje žuvus Henrikui II Pamaldžiajam atsisakyta principato. Lenkiją vėl suvienijo Kujavijos, Lenčycos ir Sieradzo kunigaikštis Vladislovas I Lokietka. 1320 m. jis ištekino dukterį Elžbietą už Vengrijos karaliaus Karolio Roberto, 1325 su Lietuvos didžiojo kunigaikščio Gedimino dukterimi Aldona apvesdino sūnų Kazimierą, kuris stiprino valstybę, kuriam laikui nutraukė karus su Čekija ir Vokiečių ordinu.

Pagal 1339 m. ir 1355 m. sutartis sosto paveldėtoju tapo Vengrijos karalius Liudvikas I Didysis, kurio duktė Jadvyga 1385 m. ištekėjo už Lietuvos didžiojo kunigaikščio Jogailos ir nuo tada abi valstybes valdė vienas valdovas. Nuo 1573 m. karalius tapo renkamas, atsisakyta dinastijų. Tik 1795 m. įvykęs Trečiasis Abiejų Tautų Respublikos padalijimas nutraukė šią sąjungą, o ir pačios valstybės egzistavimą.

 Lenkijos valdovai 

+Vardas VaizdasValdymo metaiPastabosPiastų dinastija Meška I 70px960-992 Boleslovas I Narsusis70px992-1025 karalius nuo 1025 m.Meška II70px1025-1034 karalius 1025–1032 m.Kazimieras I Atnaujintojas70px1034-1058 Boleslovas II Drąsusis70px1058-1079karalius 1076–1079 m.Vladislovas I Hermanas70px1079-1102 Zbignevas70px1102-1107 Boleslovas III Kreivaburnis70px1102-1138 Lenkijos didieji kunigaikščiai (Krokuvos kunigaikščiai)Vladislovas II Tremtinys70px1138-1146 Boleslovas IV Garbanius70px1146-1173Mazovijos linijaMeška III Senasis 70px1173-1177 ir 1198–1202 Didžiosios Lenkijos linijaKazimieras II Teisingasis70px1177-1194 Sandomiežo linijaLešekas Baltasis70px1194-1198 ir 1202–1227 Sandomiežo linijaVladislovas III Lazdakojis70px1228-1231 Didžiosios Lenkijos linijaKonradas I Mazovietis70px1229-1232 ir 1241–1243 Mazovijos linijaHenrikas I Barzdotasis70px1231-1238 Silezijos linijaHenrikas II Pamaldusis70px1238-1241 Silezijos linijaBoleslovas II Raguotasis70px1241 Silezijos linijaBoleslovas V Drovusis70px1243-1279 Sandomiežo linijaLešekas Juodasis70px1279-1288 Kujavijos linijaHenrikas IV Dorasis70px1288-1290 Silezijos linijaPšemislas II70px1290-1291Didžiosios Lenkijos linija1295-1296 m. Lenkijos karaliusVaclovas II70px1291 -1305 Pšemislų dinastija1300-1305 m. Lenkijos karaliusVaclovas III70px1305-1306 Pšemislų dinastijaSuvienytos Lenkijos karaliai (Kujavijos Piastų linija)Vladislovas I Lokietka50px1306–1333karalius nuo 1320 m.Kazimieras III Didysis70px1333-1370 Anžu dinastija 1370-1399Liudvikas I Didysis70px1370-13821342-1382 m. ir Vengrijos karaliusJadvyga70px1384-1399 1386-1399 m. valdė kartu su JogailaJogailaičių dinastija 1386-1572Vladislovas II Jogaila70px1386-1434 Vladislovas III Varnietis70px1434-1444 Kazimieras IV Jogailaitis70px1444-1492 1440-1444 m. ir Vengrijos karaliusJonas I Albrechtas70px1492-1501 Aleksandras70px1501-1506 Zigmantas I Senasis70px1506-1548Zigmantas II Augustas70px1548-1572 Elekciniai karaliai  Henrikas Valua70px1573-1575 Steponas Batoras70px1576-1586 Zigmantas III Vaza70px1587-1632 Vladislovas IV Vaza70px1632-1648 Jonas II Kazimieras Vaza70px1648-1668 Mykolas Kaributas Višnioveckis70px1669-1673 Jonas III Sobieskis70px1674-1696 Augustas II Stiprusis70px1697-1706 ir 1709–1733 Stanislovas I Leščinskis70px1704-1709 Augustas III70px1733-1763 Stanislovas I Augustas Poniatovskis70px1764-1795 

 Šaltiniai 

 Nuorodos 

 Titles of the kings of Poland based on contemporary documents 

Kategorija:Lenkijos valdovai
Lenkijos karaliai

en:List of kings of Poland